Kobbie Mainoo

Kobbie Boateng Mainoo (amezaliwa 19 Aprili 2005) ni mchezaji wa kandanda wa Uingereza ambaye anacheza kama kiungo wa klabu ya Ligi Kuu ya Uingereza Manchester United na timu ya taifa ya Uingereza. Anajulikana kwa chenga, utulivu, na uwezo wa kiufundi anaokuwa nao pindi akiwa dimbani, anachukuliwa kuwa mmoja wa wachezaji chipukizi bora zaidi duniani.

Mainoo ni mhitimu wa kikosi cha vijana wa Manchester United na alishinda tuzo ya Jimmy Murphy mchezaji bora chipukizi wa mwaka mnamo 2023. Alicheza kwa mara ya kwanza katika kikosi cha kwanza katika mechi ya kombe la EFL Januari 2023. Mainoo aliichezea Uingereza kutoka ngazi ya vijana chini ya umri wa miaka 17, kabla ya kukipiga mechi yake ya kwanza katika timu ya wakubwa mnamo Machi 2024.

 Marejeo 

Jamii:Waliozaliwa 2005
Jamii:Watu walio hai
Jamii:Wachezaji mpira wa Uingereza
Jamii:Wachezaji wa Manchester United FC